indole aetatis frueretur, non lasciuiam sectabatur, sed
sanctorum uestigia sequebatur. Non se cibis delica-
tioribus, aut quibusque delectamentis, passus est resolui,
ut illa aetas solet. Meditabatur autem in puerili
aetate, quod postea cum in robur uirile migrasset,
deuotus impleuit. Litteris namque, ad prime erudi-
tus est. Sed quam fuerit memoriae singularis cap-
pax, quaue erga condiscipulos suos beniuolentia
usus sit, non est nostre facultatis euoluere. III.
IGITVR CVM FVISSET ANNORVM CIRCITER VIGINTI,
et ad secretiora eum loca, nullatenus parentum,
tam affectus amoris, quam grauitas senectutis pe-
netrare permitteret, ipse tandem abruptis omnibus
retinaculis, ad Christum se contulit. Sic igitur
in remoto uille, propriis manibus sibi cellam summo
labore aedificauit, oratoriumque construxit,
atque illic adhibitis secum duobus tantum pueris,
soli Deo uacabat. Sub eodem namque tempore, Galli-
as sub imperii iure, Iohannes consul regebat.
Transacto itaque aliquo temporis spatio, cum ad per-

